TEJO: Via blogo “Egalecen” okupiĝas pri pluraneca feminismo kaj estas la sola blogo en Esperantujo pri tiuj temoj.
Kiam ni lanĉis Egalecen, ni kreis ĝin tiel ke ĝi estu ne iu aŭtoritato kiu diras “Jen la ĝustaj aferoj”. Ni ne volas dikti la “ĝustajn” pensmanierojn, mi pensas ke tio estas grava.
Mi, Manuela kaj Paŭlina kreis nian manifeston kaj ni ja havas niajn celojn por Egalecen. Ni verkas pri tio kio estas por ni persone interesa. Mi persone tre ŝatas ankaŭ kion ni faris kun videoj. Ni faris videojn kiuj estas edukaj sed tamen amuzaj, kaj mi ŝatus fari pli da tiuj.
#000002
Persone mi ŝatus verki pli pri genraj temoj kiuj estas proksimaj al mia koro. En miaj propraj spertoj kiel transgenra virino, mi volas prioritatigi la homojn kiuj plej suferas sub la genraj normoj.
#000003
Ĉu paroli pri propraj spertoj kiel transgenra virino povas esti ilo por helpi malfermi la menson kaj perspektivon de aliaj homoj?
Jes. Mi pensas ke ofte kiam oni parolas pri egaleco kaj pri tiuj politikoj, oni ofte havas tiujn simpligojn, ekzemple oni diras “Bone, se vi volas esti bona aliancano al transgenraj homoj, vi faru tiel kaj tiel kaj tiel...”. Tio kompreneble ne estas malbona afero, kaj en iu senco oni devas komenci de iu punkto, sed mia propra sinteno nun estas ke mi ne volas fari tiujn simpligojn.
#000006
Ekzemple se oni volas klarigi al cisgenraj homoj pri transgenreco, oni ofte diras ke “tiuj homoj ŝatas vesti sin tiel kaj tiel”, sed fakte tio ne validas por ĉiuj. Ekzemple mi mem, kaj multaj aliaj transgenraj virinoj, ne tute kongruas kun tiuj tradiciaj genronormoj. Multaj homoj ne komprenas tion. Do, fari simpligojn ne helpas.
#000008
Transgenreco ne estas nova fenomeno. La ĝenerala koncepto de nekonformado al genro ekzistas en ĉiuj kulturoj de la tuta mondo, de longa tempo.
#000013